
Broj predmeta: T16 0 KT 0016112 26
Foča, 12.10.2026. godine 
                                                                          OSNOVNOM SUDU U TREBINJU
Na osnovu člana 43. stav 2. tačka z) i člana 241. Zakona o krivičnom postupku (Službeni glasnik RS, broj 53/12, 91/17, 66/18, 15/21, 89/21 i 73/23) podižem:
                                               O P T U Ž N I C U

Protiv: 

P.N.
Što je:

Dana 20.07.2026. godine oko 06:15 časova, u vrijeme kada je bio u stanju privremene duševne poremećenosti tipa akutne alkoholne opijenosti umjerenog stepena u sklopu bolesti zavisnosti tipa hroničnog alkoholizma sa koncentracijom od 1,64 g/kg alkohola u organizmu, kao i prisustvom kokaina i benzodijazepana u organizmu, odnosno u vrijeme kada je osumnjičeni P.N. bio u stanju  bitno smanjene sposobnosti da shvati značaj svog djela i bitno smanjene sposobnosti da upravlja svojim postupcima, svjestan svoga djela čiju je posljedicu i htio, napao službeno lice u vršenju službene dužnosti na način da je pristupio u prostorije dežurne službe Policijske stanice Trebinje, sa zahtjevom da mu se izda izvod iz registra novčanih kazni, a nakon što mu je policijski službenik izvršio provjeru, osumnjičeni je iz unutrašnjosti šorca izvadio nož na preklapanje – skakavac i istim zamahnuo u pravcu vrata policijskog službenika V.M. obraćajući mu se riječima: „Daj mi pištolj“, a nakon čega je policijski službenik uspio da iz ruke P.N. izbije nož, te istog stavi pod kontrolu i liši slobode
Dakle, napao službeno lice u vršenju službene dužnosti,

Čime bi osumnjičeni počinio krivično djelo Napad na službeno lice u vršenju službene dužnosti iz člana 308. stav 1. Krivičnog zakonika  Republike Srpske.

